Núm.

119
 17 de novembre del 2021
 35/44
 Article 58.

Remuneració
El cap i els inspectors de l’Agència Andorrana de Protecció de Dades reben la remuneració que el seu càrrec 
té assignada al pressupost de l’Agència aprovat pel Consell General.

Article 59.

Abstenció i recusació
Els motius d’abstenció i de recusació del cap de l’Agència i dels inspectors es recullen al Codi de l’Administració.

Capítol setè.

Potestats de l’autoritat de control independent andorrana
 Article 60.

Potestats d’autorització i consultives de l’Agència Andorrana de Protecció de Dades
L’Agència Andorrana de Protecció de Dades disposa de les potestats d’autorització i consultives indicades 
a continuació:
 a) Assessorar el responsable del tractament.

b) Emetre, per iniciativa pròpia o prèvia sol·licitud, dictàmens destinats al Consell General, al Govern, o a 
altres institucions i organismes, així com al públic, sobre qualsevol assumpte relacionat amb la protec-
ció de les dades personals.

Article 61.
Article 61.

Dret a presentar una reclamació davant l’autoritat de control
1.

Qualsevol persona interessada que consideri que el tractament de dades personals que l’afecta infringeix 
aquesta Llei té dret a presentar una reclamació davant l’Agència Andorrana de Protecció de Dades, per mitjans 
electrònics o de forma presencial, i aquesta autoritat de control avalua l’admissibilitat a tràmit de la reclamació.

2.

Si admet a tràmit la reclamació, l’Agència Andorrana de Protecció de Dades comença una fase d’actuacions 
prèvies d’investigació a fi d’aconseguir una determinació millor dels fets i de les circumstàncies que justifiquen 
la tramitació del procediment; i informa la persona reclamant sobre el curs i el resultat de la seva reclamació.

3.

Si l’Agència rebutja la reclamació, ha de fer-ho motivadament, i la resolució de refús o el silenci negatiu, 
segons els terminis regulats al Codi de l’Administració, són susceptibles de ser recorreguts davant els tri-
bunals andorrans.

4.
4.

La persona interessada pot actuar personalment o representada per apoderat.

5.

Tanmateix, la persona interessada té dret a donar mandat a una entitat, una organització o una associació 
sense ànim de lucre, constituïda de conformitat amb la normativa andorrana, que tingui objectius estatutaris 
d’interès públic i que actuï en l’àmbit de la protecció dels drets i les llibertats de les persones interessades 
en matèria de protecció de les seves dades personals, perquè en nom seu presenti la reclamació prevista 
en aquest article i, en nom seu exerciti els drets a la tutela judicial efectiva contra l’Agència Andorrana de 
Protecció de Dades i contra el responsable i l’encarregat del tractament.

Article 62.
Article 62.

Potestats d’investigació de l’Agència Andorrana de Protecció de Dades
L’Agència Andorrana de Protecció de Dades disposa de les potestats d’investigació indicades a continuació:
 a) Ordenar al responsable i a l’encarregat del tractament de dades personals, i, si escau, al represen-
tant del responsable o de l’encarregat del tractament, que facilitin qualsevol informació necessària per 
a complir les seves funcions.

b) Dur a terme investigacions en forma d’auditories de protecció de dades; si escau comptant amb ex-
perts nomenats ad hoc de manera motivada per l’APDA.

c) Notificar al responsable o a l’encarregat del tractament les presumptes infraccions a aquesta Llei.

d) Obtenir del responsable o de l’encarregat del tractament l’accés a totes les dades personals i a tota la 
informació necessària per a exercir les seves funcions.

e) Obtenir l’accés a tots els locals del responsable i de l’encarregat del tractament, inclosos qualssevol 
equips i mitjans de tractament de dades.
l
a
r
e
n
e
G
l
l
e
s
n
o
C